Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: 
Paragraph Index: 79

(1) Az átvételre vonatkozó kérelmet az azt követő négy hónapon belül kell előterjeszteni, hogy az illetékes hatóságok tudomására jutott a harmadik állam állampolgárá- 1999/82. szám nak jogellenes beutazása vagy jogellenes tartózkodása. A megkeresett Szerződő Fél haladéktalanul, de legkésőbb 14 napon belül válaszol a neki küldött átvételi megkeresésre. Ezt követően késedelem nélkül, de legkésőbb három hónapon belül kerül sor a harmadik állam állampolgárának ellenőrzött átvételére, miután a megkeresett Szerződő Fél az átvételhez hozzájárult. Ez a határidő a megkereső Szerződő Fél kérésére csak az átvétellel kapcsolatos jogi és ténybeli akadályok esetén, kizárólag ezen akadályok fennállásának tartamára hosszabbítható meg.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes